1977R1868 — BG — 01.01.2007 — 003.001

Този документ е средство за документиране и не обвързва институциите

Изменен с





Изменен с







(*) Настоящият акт никога не е публикуван на български език.









▼B

РЕГЛАМЕНТ (ЕИО) № 1868/77 НА КОМИСИЯТА

от 29 юли 1977 година

относно определяне на подробни правила за прилагане на Регламент (ЕИО) № 2782/75 относно производството и търговията с яйца за люпене и пилета от домашни птици, отглеждани в птицеферми







КОМИСИЯТА НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската икономическа общност, като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца ( 1 ), изменен с Регламент (ЕИО) № 368/76 ( 2 ), и по-специално член 15 от него, като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо ( 3 ), изменен с Регламент (ЕИО) № 369/76 ( 4 ), и по-специално член 15 от него, като взе предвид Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и домашни пилета, отглеждани в птицеферми ( 5 ), и по-специално член 17 от него, като има предвид, че Регламент (ЕИО) № 2782/75 предвижда определени правила за производството и търговията с яйца за люпене и пилета от домашни птици, отглеждани в птицеферми; като има предвид, че въвеждането на тези правила изисква правила за прилагане относно определянето на отличителни номера, маркировки и пакетиране на яйцата, както и съобщаването на необходимата информация; като има предвид, че на всяко предприятие трябва да се определи отличителен регистрационен номер въз основа на съставена класификация от кодове във всяка държава-членка, която да позволява определянето на дейността на предприятието; като има предвид, че Регламент (ЕИО) № 95/69 на Комисията от 17 януари 1969 г. относно прилагане на Регламент (ЕИО) № 1619/68 относно стандартите за търговия с яйца ( 6 ), изменен с Регламент (ЕИО) № 2772/75 на Съвета от 29 октомври 1975 г. относно стандартите за търговия с яйца ( 7 ), предвижда идентификация и търговия с инкубаторни яйца, които не са били предлагани за продажба преди поставянето им в инкубатор, и които се предлагат за продажба като яйца за промишлени цели; като има предвид, че статистическите данни, на които се основават краткосрочните и дългосрочните прогнози трябва да са съпоставими; като има предвид, че поради това следва да се хармонизират изготвяните от държавите-членки месечни обобщени справки; като има предвид, че освен това следва да се улесни събирането на информация чрез използване на стандартен формуляр за обобщена справка; като има предвид, че актуалната информация за търговията с пилета в рамките на Общността е недостатъчна за изготвянето на краткосрочни производствени разчети; като има предвид, че следва да се предвидят специални разпоредби за държавите-членки, които не разполагат с необходимия административен апарат за събиране на такава информация; като има предвид, всяка държава-членка следва да определи санкции за нарушаване на тези разпоредби; като има предвид, че с оглед опростяване на правилата, считано от 31 октомври 1972 г. следва да се отмени Регламент (ЕИО) № 2335/72 на Комисията относно прилагане на Регламент (ЕИО) № 1349/72 на Съвета относно производството и търговията с яйца за люпене и пилета от домашни птици, отглеждани в птицеферми ( 8 ), последно изменен с Регламент (ЕИО) № 373/73 ( 9 ); като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата, ПРИЕ НАСТОЯЩИЯ РЕГЛАМЕНТ:







Член 1

1. Всички заявления за регистрация на едно от предприятията, посочени в член 1, параграф 3 от Регламент (ЕИО) № 2782/75, се адресират до компетентния орган на държавата-членка, на чиято територия се намира предприятието. Този орган определя на регистрираното предприятие отличителен номер, включващ една от следните главни букви:

▼M4

АТ за Австрия

▼B

В за Белгия

▼M5

ВG за България

▼A2

CZ за Чешката република

▼B

D за Федерална република Германия

DK за Дания

▼A2

EE за Естония

▼A1

E за Гърция

▼M1

ESP за Испания

▼B

F за Франция

▼M4

FIN за Финландия

▼B

I за Италия

IRL за Ирландия

▼A2

CY за Кипър

LV за Латвия

LT за Литва

▼B

L за Люксембург

▼A2

HU за Унгария

MT за Малта

▼B

NL за Нидерландия

▼A2

PL за Полша

▼M1

PORT за Португалия

▼M5

RO за Румъния

▼A2

SI за Словения

SK за Словашката република

▼M4

SE за Швеция

▼B

UK за Обединеното кралство

заедно с такъв идентификационен номер, който позволява определянето на дейността на предприятието.

2. Държавите-членки незабавно информират Комисията за всички промени в класификацията на използваните отличителни номера за определяне на дейността на предприятието.

▼M2

Член 2

1. Индивидуалното маркиране на яйцата за люпене, използвани за производството на пилета, се извършва в предприятието-производител, което отпечатва своя отличителен номер върху яйцата. Буквите и цифрите се отбелязват с незаличимо черно мастило и най-малко височина 2 мм и ширина 1 мм.

2. Държавите-членки могат по изключение да разрешат маркирането на яйца за люпене по начин, различен от този, посочен в параграф 1, при положение че маркирането е в черно незаличимо мастило, ясно видимо, и поне 10 мм2 по площ. Такова маркиране се извършва преди поставянето на яйцата в инкубатора или в предприятието-производител, или в люпилня.

Опаковките или контейнерите от какъвто и да било тип, в които се транспортират тези яйца, следва да носят отличителния номер на предприятието-производител.

Държавите-членки, които упражняват това правомощие, уведомяват останалите държави-членки и Комисията за това и препращат до тях разпоредбите, приети в този смисъл.

3. Само яйцата за люпене, маркирани в съответствие с параграф 1 или параграф 2, могат да бъдат транспортирани или да представляват предмет на търговия между държавите-членки.

▼B

Член 3

Маркировките върху опаковките ►M2 ————— ◄ се нанасят с незаличимо черно мастило с букви или цифри най-малко с височина 20 мм, ширина 10 мм и дебелина 1 мм.

Член 4

1. Стандартният формуляр за посочената в член 10 от Регламент (ЕИО) № 2782/75 обобщена справка се съдържа в приложение I. Тази обобщена справка се изпраща от държавите-членки до Комисията всеки календарен месец не по-късно от четири седмици след края на месеца, за който се отнасят цифрите.

▼M3

1a. From 3 October 1990 to 31 December 1992, Germany shall undertake the separate transmission of the statistics under Part I of the summary referred to in paragraph 1 for the former German Democratic Republic.

▼B

2. Държавите-членки могат да използват съдържащия се в приложение I стандартен формуляр за обобщената справка (част I) за събиране от люпилните на информацията, посочена в член 9, параграф 1 от Регламент (ЕИО) № 2782/75.

3. Държавите-членки могат да уточнят, че по отношение на пилетата могат да се изготвят няколко екземпляра от придружителния документ, посочен в член 13 от Регламент (ЕИО) № 2782/75. В такъв случай, екземпляр от документа се изпраща до посочения в член 16 от цитирания регламент компетентен орган при внос или износ, или търговия в рамките на Общността.

4. Държавите-членки, които използват посочената в параграф 3 процедура информират за това останалите държави-членки и Комисията.

Член 5

Държавите-членки предприемат необходимите мерки за налагане на санкции за всяко нарушение на регламентите относно производство и търговия с яйца за люпене и домашни пилета.

Член 6

Преди 30 януари всяка година държавите-членки изпращат на Комисията статистически данни за структурата и дейността на люпилните, като за целта използват съдържащия се в приложение II стандартен формуляр.

Член 7

Регламент (ЕИО) № 2335/72 се отменя.

Член 8

Настоящият регламент влиза в сила на 1 януари 1978 година.

Настоящият регламент е задължителен в своята цялост и се прилага пряко във всички държави-членки.









ПРИЛОЖЕНИЕ I

МЕСЕЧНА ОБОБЩЕНА СПРАВКА ЗА ПРОИЗВОДСТВОТО И ТЪРГОВИЯТА С ЯЙЦА ЗА ЛЮПЕНЕ И ПИЛЕТА ОТ ДОМАШНИ ПТИЦИ

ЧАСТ I

ВЪНШНА ТЪРГОВИЯ С ПИЛЕТА ОТ ДОМАШНИ ПТИЦИ

ЧАСТ II









ПРИЛОЖЕНИЕ II

СТРУКТУРА И ИЗПОЛЗВАНЕ НА ЛЮПИЛНИТЕ

►(5) A1

►(5) M1

►(5) M4

►(5) A2

►(5) M5